Document ID: 32011R0109

Reference:
9.2.2011
EL
Επίσημη Εφημερίδα της Ευρωπαϊκής Ένωσης
L 34/2
ΚΑΝΟΝΙΣΜΌΣ (ΕΕ) αριθ. 109/2011 ΤΗΣ ΕΠΙΤΡΟΠΉΣ
της 27ης Ιανουαρίου 2011
για την εφαρμογή του κανονισμού (ΕΚ) αριθ. 661/2009 του Ευρωπαϊκού Κοινοβουλίου και του Συμβουλίου όσον αφορά τις απαιτήσεις για την έγκριση τύπου σχετικά με τα συστήματα αποτροπής της εκτόξευσης νερού για ορισμένες κατηγορίες μηχανοκίνητων οχημάτων και των ρυμουλκουμένων τους
(Κείμενο που παρουσιάζει ενδιαφέρον για τον ΕΟΧ)
H ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη τη συνθήκη για τη λειτουργία της Ευρωπαϊκής Ένωσης,
Έχοντας υπόψη τον κανονισμό (ΕΚ) αριθ. 661/2009 του Ευρωπαϊκού Κοινοβουλίου και του Συμβουλίου, της 13ης Ιουλίου 2009, για τις απαιτήσεις έγκρισης τύπου και γενικής ασφαλείας των μηχανοκίνητων οχημάτων και των ρυμουλκουμένων τους, και των συστημάτων, κατασκευαστικών στοιχείων και χωριστών τεχνικών μονάδων που προορίζονται για τα οχήματα αυτά (1), και ιδίως το άρθρο 14 παράγραφος 1 στοιχείο α),
Εκτιμώντας τα ακόλουθα:
(1)
Ο κανονισμός (ΕΚ) αριθ. 661/2009 αποτελεί επιμέρους κανονισμό στο πλαίσιο της διαδικασίας έγκρισης τύπου που προβλέπεται από την οδηγία 2007/46/ΕΚ του Ευρωπαϊκού Κοινοβουλίου και του Συμβουλίου, της 5ης Σεπτεμβρίου 2007, για τη θέσπιση πλαισίου για την έγκριση των μηχανοκίνητων οχημάτων και των ρυμουλκουμένων τους, και των συστημάτων, κατασκευαστικών στοιχείων και χωριστών τεχνικών μονάδων που προορίζονται για τα οχήματα αυτά (οδηγία-πλαίσιο) (2).
(2)
Ο κανονισμός (ΕΚ) αριθ. 661/2009 καταργεί την οδηγία 91/226/ΕΟΚ του Συμβουλίου, της 27ης Μαρτίου 1991, για την προσέγγιση των νομοθεσιών των κρατών μελών σχετικά με τα συστήματα κατά της εκτόξευσης νερού ορισμένων οχημάτων με κινητήρα και των ρυμουλκουμένων τους (3).
(3)
Ο κανονισμός (ΕΚ) αριθ. 661/2009 θεσπίζει θεμελιώδεις διατάξεις σχετικά με τις απαιτήσεις για την έγκριση τύπου μηχανοκίνητων οχημάτων όσον αφορά τα συστήματα αποτροπής της εκτόξευσης νερού και για την έγκριση τύπου των συστημάτων αποτροπής της εκτόξευσης νερού ως χωριστών τεχνικών μονάδων. Συνεπώς, είναι απαραίτητο να θεσπιστούν οι ειδικές διαδικασίες, δοκιμές και απαιτήσεις για την εν λόγω έγκριση τύπου.
(4)
Συνεπώς, είναι σκόπιμο να μεταφερθούν στον παρόντα κανονισμό οι απαιτήσεις που καθορίζονται στην οδηγία 91/226/ΕΟΚ, προσαρμοσμένες, κατά περίπτωση, στην εξέλιξη των επιστημονικών και τεχνικών γνώσεων.
(5)
Το πεδίο εφαρμογής του παρόντα κανονισμού θα πρέπει να ευθυγραμμιστεί με εκείνο του κανονισμού (ΕΚ) αριθ. 661/2009 και, συνεπώς, να περιορίζεται στα οχήματα των κατηγοριών Ν και Ο. Τα μέτρα που προβλέπονται στον παρόντα κανονισμό είναι σύμφωνα με τη γνώμη της τεχνικής επιτροπής για τα μηχανοκίνητα οχήματα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Πεδίο εφαρμογής
Ο παρών κανονισμός εφαρμόζεται στα οχήματα των κατηγοριών Ν και Ο, όπως ορίζονται στο παράρτημα II της οδηγίας 2007/46/ΕΚ, τα οποία φέρουν σύστημα αποτροπής της εκτόξευσης νερού, καθώς και στα συστήματα αποτροπής της εκτόξευσης νερού που προορίζονται να τοποθετηθούν σε οχήματα των κατηγοριών Ν και Ο.
Άρθρο 2
Ορισμοί
Για τους σκοπούς του παρόντος κανονισμού, ισχύουν οι ακόλουθοι ορισμοί:
1)
Ως «σύστημα αποτροπής της εκτόξευσης νερού» νοείται ένα σύστημα το οποίο σκοπό έχει να μειώνει τη δημιουργία νέφους από το νερό που εκτοξεύεται προς τα πάνω από τα ελαστικά του εν κινήσει οχήματος και το οποίο αποτελείται από φτερά, λασπωτήρες και ποδιές, εφοδιασμένα με διάταξη αποτροπής της εκτόξευσης νερού.
2)
Ως «φτερό» νοείται ένα άκαμπτο ή ημιεύκαμπτο στοιχείο που αποσκοπεί στο να παγιδεύσει το εκτοξευόμενο νερό από τα εν κινήσει ελαστικά και να το διοχετεύσει προς το έδαφος και το οποίο μπορεί να αποτελεί εξ ολοκλήρου ή εν μέρει αναπόσπαστο μέρος του αμαξώματος του οχήματος ή άλλων στοιχείων του οχήματος, όπως το κάτω μέρος της επιφάνειας φόρτωσης.
3)
Ως «λασπωτήρας» νοείται ένα εύκαμπτο στοιχείο που τοποθετείται κατακόρυφα πίσω από τον τροχό, στο κατώτερο τμήμα του πλαισίου ή της επιφάνειας φόρτωσης ή στο φτερό και το οποίο χρησιμεύει επίσης στο να μειώνεται ο κίνδυνος που παρουσιάζουν τα μικρά αντικείμενα, και ιδιαίτερα χαλίκια που σηκώνουν τα κινούμενα ελαστικά από το δρόμο και τα εκτοξεύουν προς τα πάνω ή πλαγίως προς άλλους χρήστες του δρόμου.
4)
Ως «διάταξη αποτροπής της εκτόξευσης νερού» νοείται ένα μέρος του συστήματος αποτροπής της εκτόξευσης νερού, το οποίο μπορεί να περιλαμβάνει διαχωριστή αέρα/νερού και απορροφητή ενέργειας.
5)
Ως «διαχωριστής αέρα/νερού» νοείται ένα στοιχείο της ποδιάς και/ή του λασπωτήρα, μέσω του οποίου μπορεί να περνά ο αέρας μειώνοντας με τον τρόπο αυτό τις εκτοξεύσεις του νέφους νερού.
6)
Ως «απορροφητής ενέργειας» νοείται ένα στοιχείο του φτερού και/ή της ποδιάς και/ή του λασπωτήρα το οποίο απορροφά την ενέργεια του εκτοξευόμενου νερού, μειώνοντας έτσι τις εκτοξεύσεις του νέφους νερού.
7)
Ως «εξωτερική ποδιά» νοείται ένα στοιχείο που βρίσκεται σε επίπεδο περίπου κατακόρυφο και παράλληλο προς το διάμηκες επίπεδο του οχήματος και το οποίο μπορεί να αποτελεί μέρος ενός φτερού ή του αμαξώματος του οχήματος.
8)
Ως «διευθυντήριοι τροχοί» νοούνται οι τροχοί που τίθενται σε λειτουργία από το σύστημα διεύθυνσης του οχήματος.
9)
Ως «αυτοστρεφόμενος άξονας» νοείται ο άξονας που μπορεί να περιστρέφεται γύρω από ένα κεντρικό σημείο με τέτοιο τρόπο ώστε να μπορεί να διαγραφεί ένα οριζόντιο τόξο.
10)
Ως «αυτοδιευθυνόμενοι τροχοί» νοούνται οι τροχοί στους οποίους δεν επενεργεί το σύστημα διεύθυνσης του οχήματος και οι οποίοι μπορούν να στρέφονται κατά γωνία όχι ανώτερη των 20o λόγω της τριβής που ασκεί το έδαφος.
11)
Ως «ανασυρόμενος άξονας» νοείται ένας άξονας όπως ορίζεται στο σημείο 2.15 του παραρτήματος I της οδηγίας 97/27/ΕΚ του Ευρωπαϊκού Κοινοβουλίου και του Συμβουλίου (4).
12)
Ως «όχημα χωρίς φορτίο» νοείται το όχημα σε διάταξη λειτουργίας, όπως ορίζεται στο σημείο 2.6. του παραρτήματος I της οδηγίας 2007/46/ΕΚ.
13)
Ως «πέλμα» νοείται το τμήμα του ελαστικού όπως ορίζεται στο σημείο 2.8 του παραρτήματος II της οδηγίας 92/23/ΕΟΚ του Συμβουλίου (5).
14)
Ως «τύπος διάταξης αποτροπής της εκτόξευσης νερού» νοείται το σύνολο των συστημάτων που δεν διαφέρουν ως προς τα ακόλουθα βασικά χαρακτηριστικά:
α)
τη φυσική αρχή που έχει υιοθετηθεί για να μειωθούν οι εκτοξεύσεις (απορρόφηση της ενέργειας του νερού, διαχωρισμός αέρα/νερού)·
β)
τα υλικά·
γ)
τη μορφή·
δ)
τις διαστάσεις, σε περίπτωση που μπορούν να επηρεάσουν τη συμπεριφορά του εξοπλισμού.
15)
Ως «όχημα έλξης ημιρυμουλκουμένου» νοείται ένα όχημα έλξης όπως ορίζεται στο σημείο 2.1.1.2.2. του παραρτήματος I της οδηγίας 97/27/ΕΚ.
16)
Ως «τεχνικά αποδεκτή μέγιστη μάζα έμφορτου οχήματος (Μ)» νοείται η μέγιστη τεχνικά αποδεκτή μάζα έμφορτου οχήματος που δηλώνεται από τον κατασκευαστή, όπως περιγράφεται στο σημείο 2.8 του παραρτήματος I της οδηγίας 2007/46/ΕΚ.
17)
Ως «τύπος οχήματος αναφορικά με την αποτροπή της εκτόξευσης νερού» νοούνται τα πλήρη, μη ολοκληρωμένα ή ολοκληρωμένα οχήματα τα οποία δεν διαφέρουν ως προς τις ακόλουθες απόψεις:
—
τύπος διάταξης αποτροπής της εκτόξευσης νερού εγκατεστημένης επί του οχήματος,
—
προσδιορισμός του κατασκευαστή του τύπου του συστήματος αποτροπής της εκτόξευσης νερού.
Άρθρο 3
Έγκριση ΕΚ τύπου οχήματος όσον αφορά τα συστήματα αποτροπής της εκτόξευσης νερού
1.   Ο κατασκευαστής ή ο αντιπρόσωπός του υποβάλλει στην αρμόδια για την έγκριση αρχή την αίτηση για έγκριση ΕΚ τύπου οχήματος όσον αφορά τα συστήματα αποτροπής της εκτόξευσης νερού που διαθέτει.
2.   Η αίτηση καταρτίζεται σύμφωνα με το υπόδειγμα του δελτίου πληροφοριών που προβλέπεται στο μέρος 1 του παραρτήματος I.
3.   Αν πληρούνται οι σχετικές απαιτήσεις που ορίζονται στα παραρτήματα III και IV του παρόντος κανονισμού, η αρμόδια για την έγκριση αρχή χορηγεί έγκριση ΕΚ τύπου και εκδίδει αριθμό έγκρισης τύπου σύμφωνα με το σύστημα αρίθμησης που ορίζεται στο παράρτημα VII της οδηγίας 2007/46/ΕΚ.
Η αρμόδια για την έγκριση αρχή δεν μπορεί να χορηγεί τον ίδιο αριθμό σε άλλον τύπο οχήματος.
4.   Για τους σκοπούς της παραγράφου 3, η αρμόδια για την έγκριση αρχή χορηγεί πιστοποιητικό έγκρισης ΕΚ τύπου, το οποίο καταρτίζεται σύμφωνα με το υπόδειγμα που ορίζεται στο μέρος 2 του παραρτήματος I.
Άρθρο 4
Έγκριση ΕΚ τύπου χωριστής τεχνικής μονάδας για τα συστήματα αποτροπής της εκτόξευσης νερού
1.   Ο κατασκευαστής ή ο αντιπρόσωπός του υποβάλλει στην αρμόδια για την έγκριση αρχή την αίτηση για έγκριση ΕΚ τύπου χωριστής τεχνικής μονάδας για έναν τύπο συστήματος αποτροπής της εκτόξευσης νερού.
Η αίτηση καταρτίζεται σύμφωνα με το υπόδειγμα του δελτίου πληροφοριών που προβλέπεται στο μέρος 1 του παραρτήματος II.
2.   Αν πληρούνται οι σχετικές απαιτήσεις που ορίζονται στα παραρτήματα III και IV του παρόντος κανονισμού, η αρμόδια για την έγκριση αρχή χορηγεί έγκριση ΕΚ τύπου για χωριστή τεχνική μονάδα και εκδίδει αριθμό έγκρισης τύπου σύμφωνα με το σύστημα αρίθμησης που ορίζεται στο παράρτημα VII της οδηγίας 2007/46/ΕΚ.
Η αρμόδια για την έγκριση αρχή δεν μπορεί να χορηγεί τον ίδιο αριθμό σε άλλον τύπο χωριστής τεχνικής μονάδας.
3.   Για τους σκοπούς της παραγράφου 2, η αρμόδια για την έγκριση αρχή χορηγεί πιστοποιητικό έγκρισης ΕΚ τύπου, το οποίο καταρτίζεται σύμφωνα με το υπόδειγμα που ορίζεται στο μέρος 2 του παραρτήματος II.
Άρθρο 5
Σήμα έγκρισης ΕΚ τύπου χωριστής τεχνικής μονάδας
Κάθε χωριστή τεχνική μονάδα που συμμορφώνεται με έναν τύπο για τον οποίο χορηγήθηκε έγκριση ΕΚ τύπου χωριστής τεχνικής μονάδας, σύμφωνα με τον παρόντα κανονισμό, φέρει σήμα έγκρισης ΕΚ τύπου χωριστής τεχνικής μονάδας, σύμφωνα με το μέρος 3 του παραρτήματος II.
Άρθρο 6
Ισχύς και παράταση των εγκρίσεων που χορηγούνται βάσει της οδηγίας 91/226/ΕΟΚ
Οι εθνικές αρχές επιτρέπουν την πώληση και τη θέση σε κυκλοφορία των οχημάτων και των χωριστών τεχνικών μονάδων που έχουν λάβει έγκριση τύπου βάσει της οδηγίας 91/226/ΕΟΚ πριν από την 1η Νοεμβρίου 2012 και εξακολουθούν να χορηγούν παράταση των εγκρίσεων στα εν λόγω οχήματα και τις χωριστές τεχνικές μονάδες σύμφωνα με τους όρους της οδηγίας 91/226/ΕΟΚ.
Άρθρο 7
Έναρξη ισχύος
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Ιανουαρίου 2011.
Για την Επιτροπή
Ο Πρόεδρος
José Manuel BARROSO
(1)  ΕΕ L 200 της 31.7.2009, σ. 1.
(2)  ΕΕ L 263 της 9.10.2007, σ. 1.
(3)  ΕΕ L 103 της 23.4.1991, σ. 5.
(4)  ΕΕ L 233 της 25.8.1997, σ. 1.
(5)  ΕΕ L 129 της 14.5.1992, σ. 95.
ΠΑΡΑΡΤΗΜΑ I
ΔΙΟΙΚΗΤΙΚΑ ΕΓΓΡΑΦΑ ΓΙΑ ΤΗΝ ΕΓΚΡΙΣΗ ΕΚ ΤΥΠΟΥ ΟΧΗΜΑΤΩΝ ΟΣΟΝ ΑΦΟΡΑ ΤΑ ΣΥΣΤΗΜΑΤΑ ΑΠΟΤΡΟΠΗΣ ΤΗΣ ΕΚΤΟΞΕΥΣΗΣ ΝΕΡΟΥ
ΜΕΡΟΣ 1
Δελτίο πληροφοριών
ΥΠΟΔΕΙΓΜΑ
Δελτίο πληροφοριών αριθ. … για την έγκριση ΕΚ τύπου οχημάτων όσον αφορά τα συστήματα αποτροπής της εκτόξευσης νερού (1).
Οι ακόλουθες πληροφορίες παρέχονται εις τριπλούν και περιλαμβάνουν πίνακα περιεχομένων. Τυχόν σχέδια υποβάλλονται σε κατάλληλη κλίμακα και με επαρκείς λεπτομέρειες σε μέγεθος Α4 ή σε φάκελο μορφής Α4. Τυχόν φωτογραφίες παρουσιάζουν επαρκείς λεπτομέρειες.
Αν τα συστήματα, τα κατασκευαστικά στοιχεία ή οι χωριστές τεχνικές μονάδες έχουν ηλεκτρονικώς ελεγχόμενες λειτουργίες, δίνονται πληροφορίες σχετικά με τις επιδόσεις τους.
0.   ΓΕΝΙΚΑ
0.1   Μάρκα (εμπορική επωνυμία του κατασκευαστή): …
0.2.   Τύπος: …
0.2.1.   Εμπορική(-ές) ονομασία(-ες) (αν υπάρχει): …
0.3.   Μέσα αναγνώρισης τύπου, αν έχουν σημανθεί επί του οχήματος(β) …
0.3.1.   Θέση της εν λόγω σήμανσης: …
0.4.   Κατηγορία του οχήματος(γ): …
0.5.   Επωνυμία και διεύθυνση του κατασκευαστή: …
0.8.   Διεύθυνση(-εις) του (των) εργοστασίου(-ων) συναρμολόγησης: …
0.9   Επωνυμία και διεύθυνση του αντιπροσώπου του κατασκευαστή (αν υπάρχει): …
1.   ΓΕΝΙΚΑ ΚΑΤΑΣΚΕΥΑΣΤΙΚΑ ΧΑΡΑΚΤΗΡΙΣΤΙΚΑ ΤΟΥ ΟΧΗΜΑΤΟΣ
1.1.   Φωτογραφίες ή/και σχεδιαγράμματα αντιπροσωπευτικού οχήματος: …
1.3.   Αριθμός αξόνων και τροχών: …
1.3.1.   Αριθμός και θέση αξόνων με διπλούς τροχούς: …
1.3.2.   Αριθμός και θέση κατευθυντήριων αξόνων …
2.   ΜΑΖΕΣ ΚΑΙ ΔΙΑΣΤΑΣΕΙΣ(στ)(ζ)
(σε kg και mm) (Ανατρέξτε στο σχεδιάγραμμα, αν διατίθεται)
2.1.   Μεταξόνιο/-α (πλήρους φορτίου)(ζ)(ιβ): …
2.6.   Μάζα σε κατάσταση λειτουργίας (μέγιστη και ελάχιστη για κάθε εκδοχή) Μάζα οχήματος με αμάξωμα και, στην περίπτωση ελκυστήρα κατηγορίας άλλης από M1, με μηχανισμούς ζεύξης, αν έχει εξοπλιστεί από τον κατασκευαστή, σε κατάσταση λειτουργίας, ή μάζα του πλαισίου (σασί) ή πλαίσιο με θάλαμο, χωρίς αμάξωμα και/ή μηχανισμό ζεύξης αν ο κατασκευαστής δεν τοποθετεί το αμάξωμα και/ή μηχανισμό ζεύξης (συμπεριλαμβανομένων υγρών, εργαλείων, ρεζέρβας, αν υπάρχει, και οδηγού και, για τα λεωφορεία και τα πούλμαν, μέλους πληρώματος αν υπάρχει στο όχημα κάθισμα πληρώματος)(η) (μέγιστη και ελάχιστη για κάθε εκδοχή): …
2.6.1   Κατανομή της εν λόγω μάζας μεταξύ των αξόνων και, στην περίπτωση ημιρυμουλκούμενου ή ρυμουλκούμενου με κεντρικό άξονα, φορτίο στο σημείο ζεύξης (μέγιστη και ελάχιστη για κάθε εκδοχή): …
2.8.   Τεχνικά αποδεκτή μέγιστη μάζα έμφορτου οχήματος που δηλώνεται από τον κατασκευαστή(θ)(3): …
9.   ΑΜΑΞΩΜΑ
9.20.   Σύστημα αποτροπής της εκτόξευσης νερού …
9.20.0.   Παρουσία: ναι/όχι/ημιτελής(1) …
9.20.1.   Σύντομη περιγραφή του οχήματος σχετικά με το σύστημα αποτροπής της εκτόξευσης νερού και τα συστατικά του στοιχεία: …
9.20.2.   Λεπτομερή σχεδιαγράμματα του συστήματος αποτροπής της εκτόξευσης νερού και της θέσης του στο όχημα με αναφορά στις διαστάσεις που ορίζονται στα σχήματα του παραρτήματος VI του κανονισμού (ΕΕ) αριθ. 109/2011 και που λαμβάνουν υπόψη τα άκρα των συνδυασμών ελαστικού/τροχού: …
9.20.3.   Αριθμός/-οί έγκρισης της/των διάταξης/-εων αποτροπής της εκτόξευσης νερού, αν υπάρχει: …
Ημερομηνία, Υπογραφή
ΜΕΡΟΣ 2
ΥΠΟΔΕΙΓΜΑ
[μέγιστο μέγεθος: A4 (210 × 297 mm)]
ΠΙΣΤΟΠΟΙΗΤΙΚΟ ΕΓΚΡΙΣΗΣ ΕΚ ΤΥΠΟΥ
Σφραγίδα της αρμόδιας για την έγκριση αρχής
Κοινοποίηση σχετικά με:
—
έγκριση ΕΚ τύπου (2)
—
παράταση έγκρισης ΕΚ τύπου (2)
—
απόρριψη έγκρισης ΕΚ τύπου (2)
—
ανάκληση έγκρισης ΕΚ τύπου (2)
ενός τύπου οχήματος όσον αφορά τα συστήματα αποτροπής της εκτόξευσης νερού
σύμφωνα με τον κανονισμό (ΕΕ) αριθ. …/… όπως τροποποιήθηκε τελευταία με τον κανονισμό (ΕΕ) αριθ. …/… (2)
Αριθμός έγκρισης ΕΚ τύπου: …
Λόγος παράτασης: …
ΤΜΗΜΑ I
0.1.   Μάρκα (εμπορική επωνυμία του κατασκευαστή): …
0.2.   Τύπος: …
0.2.1.   Εμπορική(-ές) ονομασία(-ες) (αν υπάρχει): …
0.3.   Μέσα αναγνώρισης τύπου, εφόσον σημειώνονται επί του οχήματος (3): …
0.3.1.   Θέση της εν λόγω σήμανσης: …
0.4.   Κατηγορία οχήματος (4): …
0.5.   Επωνυμία και διεύθυνση του κατασκευαστή: …
0.8.   Επωνυμία (-ες) και διεύθυνση(-εις) του(των) εργοστασίου(-ων) συναρμολόγησης: …
0.9.   Επωνυμία και διεύθυνση του αντιπροσώπου του κατασκευαστή (αν υπάρχει): …
ΤΜΗΜΑ II
1.   Πρόσθετες πληροφορίες: βλέπε προσθήκη.
2.   Υπεύθυνη τεχνική υπηρεσία διενέργειας των δοκιμών: …
3.   Ημερομηνία της έκθεσης δοκιμής: …
4.   Αριθμός της έκθεσης δοκιμής: …
5.   Παρατηρήσεις (αν υπάρχουν): βλέπε προσθήκη.
6.   Τόπος: …
7.   Ημερομηνία: …
8.   Υπογραφή: …
9.   Επισυνάπτεται ένδειξη για το πακέτο πληροφοριών που έχει κατατεθεί στην αρμόδια για την έγκριση αρχή, το οποίο μπορεί να ληφθεί κατόπιν αιτήσεως.
(1)  Για τα οχήματα της κατηγορίας N1 και τα οχήματα της κατηγορίας N2 με τεχνικά επιτρεπόμενη μέγιστη μάζα έμφορτου οχήματος έως 7,5 τόνους, για τα οποία γίνεται χρήση της παρέκκλισης του σημείου 0.1 του παραρτήματος IV του παρόντος κανονισμού, μπορεί να χρησιμοποιηθεί το έγγραφο πληροφοριών του παραρτήματος II της οδηγίας 78/549/ΕΟΚ.
(2)  Να διαγραφούν οι περιττές ενδείξεις.
(3)  Αν τα μέσα αναγνώρισης του τύπου περιέχουν χαρακτήρες που δεν έχουν σχέση με την περιγραφή του τύπου οχήματος, του κατασκευαστικού στοιχείου ή της χωριστής τεχνικής μονάδας που καλύπτεται από το παρόν δελτίο πληροφοριών, οι χαρακτήρες αυτοί αντιπροσωπεύονται στην τεκμηρίωση με το σύμβολο του ερωτηματικού «;» (π.χ. ΑΒΓ;;123;;).
(4)  Όπως ορίζεται στο παράρτημα II τμήμα A της οδηγίας 2007/46/ΕΚ.
Προσθήκη
στο πιστοποιητικό έγκρισης ΕΚ τύπου αριθ.
1.   Πρόσθετες πληροφορίες
1.1.   Χαρακτηριστικά των διατάξεων αποτροπής της εκτόξευσης νερού (τύπος, σύντομη περιγραφή, εμπορικό σήμα ή ονομασία, αριθμός(-οί) έγκρισης των κατασκευαστικών στοιχείων:
5.   Παρατηρήσεις (αν υπάρχουν):
ΠΑΡΑΡΤΗΜΑ II
ΔΙΟΙΚΗΤΙΚΑ ΕΓΓΡΑΦΑ ΓΙΑ ΤΗΝ ΕΓΚΡΙΣΗ ΕΚ ΤΥΠΟΥ ΣΥΣΤΗΜΑΤΩΝ ΑΠΟΤΡΟΠΗΣ ΤΗΣ ΕΚΤΟΞΕΥΣΗΣ ΝΕΡΟΥ ΩΣ ΧΩΡΙΣΤΩΝ ΤΕΧΝΙΚΩΝ ΜΟΝΑΔΩΝ
ΜΕΡΟΣ 1
Δελτίο πληροφοριών
ΥΠΟΔΕΙΓΜΑ
Δελτίο πληροφοριών αριθ. … για την έγκριση ΕΚ τύπου συστημάτων αποτροπής της εκτόξευσης νερού ως χωριστών τεχνικών μονάδων.
Οι ακόλουθες πληροφορίες παρέχονται εις τριπλούν και περιλαμβάνουν πίνακα περιεχομένων. Τυχόν σχέδια υποβάλλονται σε κατάλληλη κλίμακα και με επαρκείς λεπτομέρειες σε μέγεθος Α4 ή σε φάκελο μορφής Α4. Τυχόν φωτογραφίες παρουσιάζουν επαρκείς λεπτομέρειες.
Αν τα συστήματα, τα κατασκευαστικά στοιχεία ή οι χωριστές τεχνικές μονάδες έχουν ηλεκτρονικώς ελεγχόμενες λειτουργίες, δίνονται πληροφορίες σχετικά με τις επιδόσεις τους.
0.   ΓΕΝΙΚΑ
0.1.   Μάρκα (εμπορική επωνυμία του κατασκευαστή): …
0.2.   Τύπος:…
0.5.   Επωνυμία και διεύθυνση του κατασκευαστή: …
0.7.   Σε περίπτωση κατασκευαστικών στοιχείων και χωριστών τεχνικών μονάδων, θέση και μέθοδος τοποθέτησης του σήματος έγκρισης ΕΚ: …
0.8.   Διεύθυνση(-εις) του (των) εργοστασίου(-ων) συναρμολόγησης: …
0.9   Επωνυμία και διεύθυνση του αντιπροσώπου του κατασκευαστή (αν υπάρχει): …
1.   ΠΕΡΙΓΡΑΦΗ ΤΗΣ ΔΙΑΤΑΞΗΣ
1.1.   Τεχνική περιγραφή της διάταξης αποτροπής της εκτόξευσης νερού, η οποία να υποδεικνύει τη φυσική αρχή λειτουργίας της και τη σχετική δοκιμή στην οποία πρέπει να υποβληθεί: …
1.2.   Χρησιμοποιηθέντα υλικά: …
1.3.   Σχεδιάγραμμα(-τα) με επαρκή λεπτομέρεια και σε κατάλληλη κλίμακα, ώστε να είναι δυνατή η αναγνώρισή του/τους. Το σχεδιάγραμμα πρέπει να απεικονίζει την κενή επιφάνεια που προορίζεται για το σήμα της έγκρισης ΕΚ τύπου κατασκευαστικού στοιχείου: …
Ημερομηνία
Υπογραφή
ΜΕΡΟΣ 2
ΥΠΟΔΕΙΓΜΑ
[μέγιστο μέγεθος: A4 (210 × 297 mm)]
ΠΙΣΤΟΠΟΙΗΤΙΚΟ ΕΓΚΡΙΣΗΣ ΕΚ ΤΥΠΟΥ
Σφραγίδα της αρμόδιας για την έγκριση αρχής
Κοινοποίηση σχετικά με:
—
έγκριση ΕΚ τύπου (1)
—
παράταση έγκρισης ΕΚ τύπου (1)
—
απόρριψη έγκρισης ΕΚ τύπου (1)
—
ανάκληση έγκρισης ΕΚ τύπου (1)
ενός τύπου συστήματος αποτροπής της εκτόξευσης νερού ως κατασκευαστικού στοιχείου/χωριστής τεχνικής μονάδας
σύμφωνα με τον κανονισμό (ΕΕ) αριθ. …/…, όπως τροποποιήθηκε τελευταία με τον κανονισμό (ΕΕ) αριθ. …/… (1)
Αριθμός έγκρισης ΕΚ τύπου: …
Λόγος παράτασης: …
ΤΜΗΜΑ I
0.1.   Μάρκα (εμπορική επωνυμία του κατασκευαστή): …
0.2.   Τύπος: …
0.3.   Μέσα αναγνώρισης τύπου, εφόσον σημειώνονται στη χωριστή τεχνική μονάδα (2): …
0.3.1.   Θέση της εν λόγω σήμανσης: …
0.5.   Επωνυμία και διεύθυνση του κατασκευαστή: …
0.7.   Θέση και τρόπος τοποθέτησης του σήματος έγκρισης ΕΚ: …
0.8.   Επωνυμία(-ες) και διεύθυνση(-εις) της (των) εργοστασίου(-ων) συναρμολόγησης: …
0.9.   Επωνυμία και διεύθυνση του αντιπροσώπου του κατασκευαστή (αν υπάρχει): …
ΤΜΗΜΑ II
1.   Πρόσθετες πληροφορίες (όπου συντρέχει περίπτωση): βλέπε προσθήκη.
2.   Υπεύθυνη τεχνική υπηρεσία διενέργειας των δοκιμών: …
3.   Ημερομηνία της έκθεσης δοκιμής: …
4.   Αριθμός της έκθεσης δοκιμής: …
5.   Παρατηρήσεις (αν υπάρχουν): βλέπε προσθήκη.
6.   Τόπος: …
7.   Ημερομηνία: …
8.   Υπογραφή: …
9.   Επισυνάπτεται ένδειξη για το πακέτο πληροφοριών που έχει κατατεθεί στην αρμόδια για την έγκριση αρχή, το οποίο μπορεί να ληφθεί κατόπιν αιτήσεως.
Προσθήκη
στο πιστοποιητικό έγκρισης ΕΚ τύπου αριθ.
1.   Πρόσθετες πληροφορίες
1.1.   Αρχή λειτουργίας της διάταξης: απορρόφηση ενέργειας/διαχωριστής αέρα/νερού (3):
1.2.   Χαρακτηριστικά των διατάξεων αποτροπής της εκτόξευσης νερού (σύντομη περιγραφή, εμπορικό σήμα ή ονομασία, αριθμός(-οί):
5.   Παρατηρήσεις (αν υπάρχουν):
ΜΕΡΟΣ 3
Σήμα έγκρισης ΕΚ τύπου χωριστής τεχνικής μονάδας
1.   Το σήμα έγκρισης ΕΚ τύπου χωριστής τεχνικής μονάδας αποτελείται από:
1.1.   Ένα ορθογώνιο παραλληλόγραμμο που πλαισιώνει το πεζό στοιχείο «e» ακολουθούμενο από τον διακριτικό αριθμό του κράτους μέλους που χορήγησε την έγκριση ΕΚ τύπου για τη χωριστή τεχνική μονάδα:
1
για τη Γερμανία
2
για τη Γαλλία
3
για την Ιταλία
4
για τις Κάτω Χώρες
5
για τη Σουηδία
6
για το Βέλγιο
7
για την Ουγγαρία
8
για την Τσεχική Δημοκρατία
9
για την Ισπανία
11
για το Ηνωμένο Βασίλειο
12
για την Αυστρία
13
για το Λουξεμβούργο
17
για τη Φινλανδία
18
για τη Δανία
19
για τη Ρουμανία
20
για την Πολωνία
21
για την Πορτογαλία
23
για την Ελλάδα
24
για την Ιρλανδία
26
για τη Σλοβενία
27
για τη Σλοβακία
29
για την Εσθονία
32
για τη Λεττονία
34
για τη Βουλγαρία
36
για τη Λιθουανία
49
για την Κύπρο
50
για τη Μάλτα
1.2.   Κοντά στο ορθογώνιο παραλληλόγραμμο υπάρχει ο «βασικός αριθμός έγκρισης» που περιέχεται στο τμήμα 4 του αριθμού έγκρισης τύπου του οποίου προτάσσονται δύο αριθμοί που δηλώνουν τον αύξοντα αριθμό που αποδόθηκε στον παρόντα κανονισμό ή στην τελευταία σημαντική τεχνική τροποποίηση του παρόντος κανονισμού. Προς το παρόν ο αύξοντας αριθμός είναι «00».
2.   Το σήμα έγκρισης ΕΚ της χωριστής τεχνικής μονάδας τοποθετείται στη διάταξη αποτροπής της εκτόξευσης νερού με τρόπο ανεξίτηλο, σαφή και ευανάγνωστο, ακόμη και όταν η διάταξη είναι τοποθετημένη σε όχημα.
3.   Παράδειγμα σήματος έγκρισης ΕΚ τύπου χωριστής τεχνικής μονάδας παρουσιάζεται κατωτέρω.
Παράδειγμα σήματος έγκρισης ΕΚ τύπου χωριστής τεχνικής μονάδας
Επεξηγηματική σημείωση
Επεξήγηση
Η έγκριση ΕΚ τύπου της χωριστής τεχνικής μονάδας χορηγήθηκε από τις Κάτω Χώρες με αριθμό 0046. Τα δύο πρώτα ψηφία «00» δηλώνουν ότι η χωριστή τεχνική μονάδα εγκρίθηκε σύμφωνα με τον παρόντα κανονισμό. Το σύμβολο «Α» δείχνει ότι πρόκειται για διάταξη τύπου απορρόφησης ενέργειας.
(1)  Να διαγραφούν οι περιττές ενδείξεις.
(2)  Αν τα μέσα αναγνώρισης του τύπου περιέχουν χαρακτήρες που δεν έχουν σχέση με την περιγραφή του τύπου οχήματος, του κατασκευαστικού στοιχείου ή της χωριστής τεχνικής μονάδας που καλύπτεται από το παρόν δελτίο πληροφοριών, οι χαρακτήρες αυτοί αντιπροσωπεύονται στην τεκμηρίωση με το σύμβολο του ερωτηματικού «;» (π.χ. ΑΒΓ;;123;;).
(3)  Να διαγραφούν οι περιττές ενδείξεις.
ΠΑΡΑΡΤΗΜΑ III
ΜΕΡΟΣ 1
Απαιτήσεις για τις διατάξεις αποτροπής της εκτόξευσης νερού
0.   ΓΕΝΙΚΕΣ ΠΡΟΔΙΑΓΡΑΦΕΣ
0.1.   Οι διατάξεις αποτροπής της εκτόξευσης νερού πρέπει να είναι κατασκευασμένες κατά τρόπον ώστε να λειτουργούν καλά σε περίπτωση κανονικής χρήσης σε βρεγμένους δρόμους. Επιπλέον, δεν πρέπει να έχουν ελαττώματα κατασκευής ή κακοτεχνίες οι οποίες παρακωλύουν την καλή λειτουργία ή συμπεριφορά τους.
1.   ΔΟΚΙΜΕΣ ΠΟΥ ΠΡΕΠΕΙ ΝΑ ΕΚΤΕΛΟΥΝΤΑΙ
1.1   Οι διατάξεις αποτροπής της εκτόξευσης νερού, σύμφωνα με τη φυσική αρχή λειτουργίας τους, υποβάλλονται στις κατάλληλες δοκιμές, οι οποίες περιγράφονται στα μέρη 2 και 3, και πρέπει να ανταποκρίνονται στα αποτελέσματα που απαιτούνται στο σημείο 5 των εν λόγω μερών.
2.   ΑΙΤΗΣΗ ΓΙΑ ΕΓΚΡΙΣΗ ΤΎΠΟΥ ΚΑΤΑΣΚΕΥΑΣΤΙΚΟΥ ΣΤΟΙΧΕΙΟΥ ΕΚ
2.1.   Η αίτηση για έγκριση τύπου κατασκευαστικού στοιχείου ΕΚ, σύμφωνα με το άρθρο 7 της οδηγίας 2007/46/ΕΚ, ενός τύπου συστήματος αποτροπής της εκτόξευσης νερού υποβάλλεται από τον κατασκευαστή.
2.2.   Υπόδειγμα του δελτίου πληροφοριών παρατίθεται στο μέρος 1 του παραρτήματος II.
2.3.   Τα ακόλουθα υποβάλλονται στην τεχνική υπηρεσία η οποία είναι υπεύθυνη για τη διενέργεια των δοκιμών για την έγκριση τύπου:
Τέσσερα δείγματα: τρία για τις δοκιμές και το τέταρτο για το εργαστήριο δοκιμών για κάθε ενδεχόμενο εκ των υστέρων έλεγχο. Το εργαστήριο μπορεί να ζητήσει πρόσθετα δείγματα.
2.4.   Επισημάνσεις
2.4.1.   Κάθε δείγμα πρέπει να φέρει ευανάγνωστη και ανεξίτηλη την εμπορική επωνυμία ή εμπορικό σήμα και ένδειξη του τύπου και να περιλαμβάνει επαρκή χώρο για το σήμα έγκρισης τύπου κατασκευαστικού στοιχείου ΕΚ.
2.4.2.   Σύμφωνα με την παράγραφο 1.3. του προσαρτήματος του παραρτήματος VII της οδηγίας 2007/46/ΕΚ προστίθεται στο σήμα έγκρισης το σύμβολο «A» για διατάξεις τύπου απορρόφησης ενέργειας ή το σύμβολο «S» για διατάξεις τύπου διαχωριστή αέρα/νερού.
ΜΕΡΟΣ 2
Δοκιμές των διατάξεων αποτροπής της εκτόξευσης νερού τύπου απορρόφησης ενέργειας
1.   ΑΡΧΗ
Σκοπός της δοκιμής αυτής είναι να προσδιοριστεί ποσοτικά η ικανότητα μιας διάταξης να συγκρατεί το νερό που εκτοξεύεται προς αυτή από μια σειρά ακροφυσίων. Ο εξοπλισμός δοκιμής αποβλέπει στην αναπαραγωγή των συνθηκών υπό τις οποίες πρέπει να λειτουργεί η διάταξη όταν τοποθετηθεί σε ένα όχημα όσον αφορά τον όγκο και την ταχύτητα του νερού που εκτοξεύεται από το έδαφος από το πέλμα του ελαστικού.
2.   ΕΞΟΠΛΙΣΜΟΣ
Βλέπε σχήμα 8 του παραρτήματος VI για την περιγραφή του εξοπλισμού δοκιμής.
3.   ΣΥΝΘΗΚΕΣ ΔΟΚΙΜΗΣ
3.1.   Οι δοκιμές πρέπει να πραγματοποιούνται σε κλειστή αίθουσα και χωρίς ρεύματα αέρος.
3.2.   Η θερμοκρασία περιβάλλοντος και η θερμοκρασία των τεμαχίων δοκιμής πρέπει να είναι 21 (± 3) °C.
3.3.   Χρησιμοποιείται απιονισμένο νερό.
3.4.   Τα τεμάχια δοκιμής πρέπει να προετοιμάζονται για κάθε δοκιμή με κατάβρεξη.
4.   ΔΙΑΔΙΚΑΣΙΑ
4.1   Στερεώστε ένα δοκίμιο του υπό δοκιμή υλικού πλάτους 500 (+ 0/– 5) mm και ύψους 750 mm επάνω στο κατακόρυφο πλαίσιο του εξοπλισμού δοκιμής, προσέχοντας το δοκίμιο να βρίσκεται σαφώς μέσα στα όρια του συλλέκτη και κανένα εμπόδιο να μην μπορεί να εκτρέψει το νερό πριν ή μετά τη δράση του.
4.2   Ρυθμίστε την ταχύτητα ροής του νερού στα 0,675 (+/– 0,01) l/s και εκτοξεύστε τουλάχιστον 90 l και το πολύ 120 l στο δοκίμιο από οριζόντια απόσταση 500 (+/– 2) mm (σχήμα 8 του παραρτήματος VI).
4.3.   Αφήστε το νερό να στραγγίξει από το δοκίμιο στο συλλέκτη και υπολογίστε το ποσοστό (διαφορά) μεταξύ της ποσότητας του νερού που συλλέχθηκε και του νερού που εκτινάχθηκε στο δοκίμιο.
4.4.   Επαναλάβετε τη δοκιμή πέντε φορές επί του δοκιμίου σύμφωνα με τα σημεία 4.2. και 4.3. Υπολογίστε το μέσο ποσοστό της σειράς των πέντε δοκιμών.
5.   ΑΠΟΤΕΛΕΣΜΑΤΑ
5.1.   Το υπολογιζόμενο στο σημείο 4.4. μέσο ποσοστό πρέπει να είναι τουλάχιστον 70 %.
5.2   Αν, σε σειρά πέντε δοκιμών, το μεγαλύτερο και το μικρότερο ποσοστό του συλλεγμένου νερού αποκλίνουν από το μέσο όρο περισσότερο από 5 %, η σειρά των πέντε δοκιμών πρέπει να επαναληφθεί.
Αν, σε δεύτερη σειρά πέντε δοκιμών, το μεγαλύτερο και το μικρότερο ποσοστό του συλλεγμένου νερού αποκλίνουν πάλι από τον μέσο όρο περισσότερο από 5 % και αν η κατώτατη τιμή δεν πληροί τις απαιτήσεις του σημείου 5.1, δεν χορηγείται η έγκριση τύπου.
5.3.   Εξακριβώστε αν η κατακόρυφη θέση της διάταξης επηρεάζει τα λαμβανόμενα αποτελέσματα. Αν τα επηρεάζει, η διαδικασία που περιγράφεται στα σημεία 4.1. έως 4.4. πρέπει να επαναληφθεί στις θέσεις οι οποίες δίνουν το μεγαλύτερο και το μικρότερο ποσοστό συλλεγόμενου νερού. Οι απαιτήσεις του σημείου 5.2 εξακολουθούν να ισχύουν.
Στη συνέχεια θα ληφθεί ο μέσος όρος των επιμέρους αποτελεσμάτων για να υπολογιστεί το μέσο ποσοστό. Το εν λόγω μέσο ποσοστό πρέπει να είναι 70 % ή μεγαλύτερο.
ΜΕΡΟΣ 3
Δοκιμή των συστημάτων αποτροπής της εκτόξευσης νερού τύπου διαχωριστή αέρα/νερού
1.   ΑΡΧΗ
Σκοπός της δοκιμής αυτής είναι να προσδιοριστεί η ικανότητα ενός πορώδους υλικού να συγκρατεί το νερό με το οποίο ραντίζεται μέσω ψεκαστήρα αέρα/νερού υπό πίεση.
Ο χρησιμοποιούμενος στη δοκιμή εξοπλισμός πρέπει να αναπαραγάγει τις συνθήκες στις οποίες θα υπόκειται το υλικό, ως προς τον όγκο και την ταχύτητα των εκτοξεύσεων νερού από τα ελαστικά, αν είχε τοποθετηθεί στο όχημα.
2.   ΕΞΟΠΛΙΣΜΟΣ
Βλέπε σχήμα 9 του παραρτήματος VI για την περιγραφή του εξοπλισμού δοκιμής.
3.   ΣΥΝΘΗΚΕΣ ΔΟΚΙΜΗΣ
3.1.   Οι δοκιμές πρέπει να πραγματοποιούνται σε κλειστή αίθουσα και χωρίς ρεύματα αέρος.
3.2.   Η θερμοκρασία περιβάλλοντος και η θερμοκρασία των τεμαχίων δοκιμής πρέπει να είναι 21 (± 3) °C.
3.3.   Χρησιμοποιείται απιονισμένο νερό.
3.4.   Τα τεμάχια δοκιμής πρέπει να προετοιμάζονται για κάθε δοκιμή με κατάβρεξη.
4.   ΔΙΑΔΙΚΑΣΙΑ
4.1   Στερεώστε κατακόρυφα ένα δοκίμιο 305 × 100 mm στον εξοπλισμό δοκιμής, ελέγξτε αν υπάρχει κενός χώρος μεταξύ του δοκιμίου και της άνω κυρτής πλάκας και αν ο συλλέκτης έχει τοποθετηθεί σωστά. Γεμίστε το δοχείο του ψεκαστήρα με 1 ± 0,005 λίτρα νερού και τοποθετήστε τον όπως στο διάγραμμα.
4.2   Ο ψεκαστήρας πρέπει να είναι ρυθμισμένος ως εξής:
πίεση (πίεση του ψεκαστήρα): 5 bar + 10 %/– 0 %.
παροχή: 1 λίτρο/λεπτό ± 5 δευτερόλεπτα
ψεκασμός: κυκλικός, διαμέτρου 50 ± 5 mm στα 200 ± 5 mm από το δοκίμιο, με ακροφύσιο διαμέτρου 5 ± 0,1 mm.
4.3.   Ψεκάστε μέχρι να εξαντληθεί το νέφος νερού και σημειώστε το χρόνο που απαιτήθηκε. Αφήστε το νερό να κυλήσει από το δοκίμιο στο συλλέκτη επί 60 δευτερόλεπτα και μετρήστε τον όγκο του νερού που έχει συλλεγεί. Μετρήστε την ποσότητα νερού που απέμεινε στο δοχείο του συλλέκτη. Υπολογίστε το ποσοστό του όγκου του νερού που έχει συλλεγεί ως προς τον όγκο του νερού με το οποίο έγινε ο ψεκασμός.
4.4.   Επαναλάβετε τη δοκιμή πέντε φορές και υπολογίστε το μέσο ποσοστό της ποσότητας που έχει συλλεγεί. Ελέγξτε πριν από κάθε δοκιμή αν ο συλλέκτης, το δοχείο του ψεκαστήρα και το δοχείο μέτρησης είναι στεγνά.
5.   ΑΠΟΤΕΛΕΣΜΑΤΑ
5.1.   Το υπολογιζόμενο στο σημείο 4.4. μέσο ποσοστό πρέπει να είναι τουλάχιστον 85 %.
5.2   Αν, σε σειρά πέντε δοκιμών, το μεγαλύτερο και το μικρότερο ποσοστό του συλλεγμένου νερού αποκλίνουν από το μέσο όρο περισσότερο από 5 %, η σειρά των πέντε δοκιμών πρέπει να επαναληφθεί. Αν, σε δεύτερη σειρά πέντε δοκιμών, το μεγαλύτερο και το μικρότερο ποσοστό του συλλεγμένου νερού αποκλίνουν πάλι από το μέσο όρο περισσότερο από 5 % και αν η κατώτατη τιμή δεν πληροί τις απαιτήσεις του σημείου 5.1, δεν χορηγείται η έγκριση τύπου.
5.3.   Αν η κατακόρυφη θέση της διάταξης επηρεάζει τα λαμβανόμενα αποτελέσματα, η διαδικασία που περιγράφεται στα σημεία 4.1 έως 4.4 πρέπει να επαναληφθεί στις θέσεις οι οποίες δίνουν το μεγαλύτερο και το μικρότερο ποσοστό συλλεγόμενου νερού. Οι απαιτήσεις του σημείου 5.2 εξακολουθούν να ισχύουν.
Η απαίτηση του σημείου 5.1 εξακολουθεί να ισχύει, για να αναφέρονται τα αποτελέσματα κάθε δοκιμής.
ΠΑΡΑΡΤΗΜΑ IV
Απαιτήσεις για την έγκριση τύπου οχημάτων όσον αφορά τα συστήματα αποτροπής της εκτόξευσης νερού
0.   ΓΕΝΙΚΟ ΠΛΑΙΣΙΟ
0.1.   Τα οχήματα των κατηγοριών Ν και Ο, με εξαίρεση τα εκτός δρόμου οχήματα, όπως αυτά ορίζονται στο παράρτημα II της οδηγίας 2007/46/ΕΚ, πρέπει να κατασκευάζονται ή/και να εξοπλίζονται με συστήματα αποτροπής της εκτόξευσης νερού με τέτοιο τρόπο ώστε να πληρούν τις απαιτήσεις που θέτει το παρόν παράρτημα. Στην περίπτωση των οχημάτων πλαισίου/θαλάμου, οι εν λόγω απαιτήσεις μπορούν να εφαρμοστούν μόνο στους τροχούς που καλύπτονται από τον θάλαμο.
Για τα οχήματα των κατηγοριών Ν1 και Ν2 μέγιστης επιτρεπόμενης μάζας έμφορτου οχήματος έως 7,5 τόνων μπορούν να εφαρμοστούν εναλλακτικά, αντί των απαιτήσεων της παρούσας οδηγίας, οι απαιτήσεις της οδηγίας 78/549/ΕΟΚ (1), κατόπιν αιτήσεως του κατασκευαστή.
0.2.   Οι απαιτήσεις του παρόντος παραρτήματος σχετικά με τις διατάξεις αποτροπής της εκτόξευσης νερού, όπως ορίζονται στο άρθρο 2 σημείο 4, δεν είναι υποχρεωτικές για τις κατηγορίες οχημάτων N, O1 και O2 μέγιστης επιτρεπόμενης μάζας έμφορτου οχήματος έως 7,5 τόνων, για τα οχήματα πλαισίου/θαλάμου, για τα οχήματα χωρίς αμάξωμα ή για τα οχήματα στα οποία η παρουσία διατάξεων αποτροπής της εκτόξευσης νερού δεν είναι συμβατή με τη χρήση τους. Ωστόσο, αν οι διατάξεις αυτές είναι τοποθετημένες στα εν λόγω οχήματα, θα πρέπει να είναι σύμφωνες με τις απαιτήσεις του παρόντος κανονισμού.
1.   Πρέπει να υποβληθεί στην τεχνική υπηρεσία που είναι επιφορτισμένη με τη διενέργεια των δοκιμών έγκρισης ένα όχημα αντιπροσωπευτικό του προς έγκριση τύπου οχήματος, εφοδιασμένο με το σύστημα αποτροπής της εκτόξευσης νερού.
ΓΕΝΙΚΕΣ ΑΠΑΙΤΗΣΕΙΣ
2.   ΑΞΟΝΕΣ
2.1.   Ανασυρόμενοι άξονες
Όταν ένα όχημα είναι εφοδιασμένο με έναν ή περισσότερους ανασυρόμενους άξονες, το σύστημα αποτροπής της εκτόξευσης νερού πρέπει να καλύπτει όλους τους τροχούς όταν ο άξονας είναι κατεβασμένος και οι τροχοί να είναι σε επαφή με το οδόστρωμα όταν ο άξονας είναι ανυψωμένος.
2.2.   Αυτοστρεφόμενοι άξονες
Για τους σκοπούς του παρόντος κανονισμού, ένας αυτοστρεφόμενος άξονας του τύπου «pivot steering» θεωρείται και αντιμετωπίζεται ως άξονας με διευθυντήριους τροχούς.
Όταν ένα όχημα είναι εφοδιασμένο με αυτοστρεφόμενο άξονα, το σύστημα αποτροπής της εκτόξευσης νερού πρέπει να πληροί τις προϋποθέσεις που ισχύουν για τους μη διευθυντήριους τροχούς εφόσον είναι συναρμολογημένος στο περιστρεφόμενο μέρος. Ειδάλλως, πρέπει να πληροί τις προϋποθέσεις που ισχύουν για τους άξονες που είναι εφοδιασμένοι με διευθυντήριους τροχούς.
3.   ΘΕΣΗ ΤΗΣ ΕΞΩΤΕΡΙΚΗΣ ΠΟΔΙΑΣ
Η απόσταση «c» μεταξύ του διαμήκους επιπέδου που εφάπτεται στην εξωτερική επιφάνεια των ελαστικών, εκτός από τυχόν διόγκωση του ελαστικού κοντά στο έδαφος, και της εσωτερικής επιφάνειας της ποδιάς δεν πρέπει να είναι μεγαλύτερη από 100 mm (σχήματα 1α και 1β του παραρτήματος VI).
4.   ΚΑΤΑΣΤΑΣΗ ΤΟΥ ΟΧΗΜΑΤΟΣ
Προς επαλήθευση της συμμόρφωσης με τον παρόντα κανονισμό, το όχημα πρέπει να βρίσκεται στην ακόλουθη κατάσταση:
α)
πρέπει να είναι αφόρτωτο και οι τροχοί πρέπει να είναι στραμμένοι κατευθείαν εμπρός·
β)
στην περίπτωση των ημιρυμουλκούμενων οχημάτων, οι επιφάνειες φόρτωσης πρέπει να είναι οριζόντιες·
γ)
τα ελαστικά πρέπει να φουσκώνονται στην κανονική τους πίεση.
5.   ΣΥΣΤΗΜΑ ΑΠΟΤΡΟΠΗΣ ΤΗΣ ΕΚΤΟΞΕΥΣΗΣ ΝΕΡΟΥ
5.1   Το σύστημα αποτροπής της εκτόξευσης νερού πρέπει να πληροί τις προδιαγραφές των σημείων 6 ή 8.
5.2   Το σύστημα αποτροπής της εκτόξευσης νερού των μη διευθυντήριων ή των αυτοδιευθυνόμενων τροχών, που καλύπτονται από το δάπεδο του αμαξώματος ή από το κάτω μέρος της επιφάνειας φόρτωσης, πρέπει να πληροί είτε τις προδιαγραφές των σημείων 6 ή 8, είτε τις προδιαγραφές του σημείου 7.
ΕΙΔΙΚΕΣ ΑΠΑΙΤΗΣΕΙΣ
6.   Απαιτήσεις σχετικά με τα συστήματα αποτροπής της εκτόξευσης νερού με απορρόφηση της ενέργειας για άξονες που φέρουν διευθυντήριους ή αυτοδιευθυνόμενους ή μη διευθυντήριους τροχούς
6.1   Φτερά
6.1.1.   Τα φτερά πρέπει να καλύπτουν τη ζώνη αμέσως επάνω, εμπρός και πίσω από το ή τα ελαστικά, ως εξής:
α)
στην περίπτωση μονών ή πολλαπλών αξόνων, το εμπρόσθιο άκρο (C) πρέπει να εκτείνεται προς τα εμπρός ώσπου να συναντήσει τη γραμμή O-Z, όπου η γωνία Θ είναι το πολύ 45° πάνω από το οριζόντιο επίπεδο.
Το οπίσθιο άκρο (σχήμα 2 του παραρτήματος VI) πρέπει να εκτείνεται προς τα κάτω κατά τέτοιον τρόπο ώστε να μη βρίσκεται υψηλότερα από 100 mm επάνω από μια οριζόντια γραμμή που διέρχεται από το κέντρο του τροχού·
β)
στην περίπτωση πολλαπλών αξόνων, η γωνία Θ αφορά μόνο τον εμπρόσθιο άξονα, ενώ η απαίτηση σχετικά με το ύψος του οπίσθιου άκρου εφαρμόζεται μόνο στον οπίσθιο άξονα·
γ)
το φτερό πρέπει να έχει ολικό πλάτος «q» (σχήμα 1α του παραρτήματος VI) αρκετό για να καλύπτει τουλάχιστον όλο το πλάτος «b» του ελαστικού ή το συνολικό πλάτος «t» δύο ελαστικών σε περίπτωση διπλών τροχών, λαμβανομένων υπόψη των ακραίων περιπτώσεων για το σύστημα ελαστικού/τροχού, όπως αυτές προδιαγράφονται από τον κατασκευαστή. Οι διαστάσεις «b» και «t» μετρώνται στο ύψος της πλήμνης, εξαιρουμένης οποιασδήποτε επισήμανσης, νεύρου, προστατευτικών ταινιών κ.λπ. στα τοιχώματα του ελαστικού.
6.1.2.   Στο εμπρόσθιο τμήμα του οπίσθιου μέρους του φτερού πρέπει να τοποθετείται διάταξη αποτροπής της εκτόξευσης νερού που να συμμορφώνεται με τις προδιαγραφές του μέρους 2 του παραρτήματος III. Η εν λόγω διάταξη πρέπει να καλύπτει το εσωτερικό μέρος του φτερού μέχρι ύψους που προσδιορίζεται από μια ευθεία γραμμή που περνά από το κέντρο του τροχού και σχηματίζει γωνία τουλάχιστον 30° με το οριζόντιο επίπεδο (σχήμα 3 του παραρτήματος VI).
6.1.3.   Αν τα φτερά αποτελούνται από πολλά στοιχεία, αφού τοποθετηθούν, δεν πρέπει να παρουσιάζουν κενά που να επιτρέπουν την εκτόξευση νερού όταν το όχημα βρίσκεται σε κίνηση. Η απαίτηση αυτή θεωρείται ότι έχει εκπληρωθεί αν, όταν το όχημα είναι είτε φορτωμένο είτε αφόρτωτο, οποιαδήποτε εκτόξευση νερού με κατεύθυνση από το κέντρο του τροχού κατά μήκος όλου του πλάτους του πέλματος του ελαστικού και εντός της ακτίνας που καλύπτεται από το φτερό κτυπά πάντα επάνω σε μέρος του συστήματος αποτροπής της εκτόξευσης νερού.
6.2.   Εξωτερικές ποδιές
6.2.1.   Στην περίπτωση μονών αξόνων, το κατώτερο άκρο της εξωτερικής ποδιάς δεν μπορεί να βρίσκεται πέρα από τις ακόλουθες αποστάσεις και ακτίνες, μετρούμενες από το κέντρο του τροχού, εκτός από τα χαμηλότερα άκρα τα οποία μπορεί να είναι στρογγυλεμένα (σχήμα 2 του παραρτήματος VI).
Ανάρτηση πεπιεσμένου αέρα:
α)
Άξονες που φέρουν διευθυντήριους ή αυτοδιευθυνόμενους τροχούς:
από το εμπρόσθιο άκρο (προς το εμπρόσθιο μέρος του οχήματος) (σημείο C)
μέχρι το οπίσθιο άκρο (προς το οπίσθιο μέρος του οχήματος) (σημείο A)
Rv ≤ 1,5 R
β)
Άξονες που φέρουν μη κατευθυντήριους τροχούς:
από το εμπρόσθιο άκρο (σημείο C)
μέχρι το οπίσθιο άκρο (σημείο A)
Rv ≤ 1,25 R
Μηχανική ανάρτηση:
α)
γενική περίπτωση} Rv ≤ 1,8 R
β)
μη κατευθυντήριοι τροχοί για οχήματα με τεχνικά επιτρεπόμενη μάζα έμφορτου οχήματος άνω των 7,5 t} Rv ≤ 1,5 R
όπου R είναι η ακτίνα του ελαστικού που φέρει το όχημα, και Rv η ακτινική απόσταση στην οποία βρίσκεται το κατώτερο άκρο της εξωτερικής ποδιάς.
6.2.2.   Στην περίπτωση πολλαπλών αξόνων, οι απαιτήσεις που παρατίθενται στο σημείο 6.2.1. δεν εφαρμόζονται μεταξύ των κάθετων εγκάρσιων επιπέδων που διέρχονται από το κέντρο των πρώτων και τελευταίων αξόνων, όπου η εξωτερική ποδιά μπορεί να είναι ίσια ώστε να εξασφαλίζει τη συνέχεια του συστήματος αποτροπής της εκτόξευσης νερού (σχήμα 4 του παραρτήματος VI).
6.2.3.   Η απόσταση μεταξύ των υψηλότερων και των χαμηλότερων σημείων του συστήματος αποτροπής της εκτόξευσης νερού (φτερό και εξωτερική ποδιά), μετρούμενη σε οποιαδήποτε διατομή κάθετη προς το φτερό (βλέπε σχήματα 1β και 2 στο παράρτημα VI), πρέπει να εκτείνεται τουλάχιστον σε 45 mm σε όλα τα σημεία πίσω από μια κατακόρυφη γραμμή που διέρχεται από το κέντρο του τροχού ή του πρώτου τροχού σε περίπτωση πολλαπλών αξόνων. Η εν λόγω διάσταση μπορεί να μειώνεται προοδευτικά μπροστά από τη γραμμή αυτή.
6.2.4.   Στις εξωτερικές ποδιές ή μεταξύ των εξωτερικών ποδιών των άλλων τμημάτων των φτερών δεν πρέπει να υπάρχει κανένα άνοιγμα που να επιτρέπει την έξοδο του εκτοξευόμενου νερού, όταν το όχημα βρίσκεται εν κινήσει.
6.2.5.   Οι απαιτήσεις των σημείων 6.2.3 και 6.2.4 μπορεί να μην ακολουθούνται τοπικά, όταν η ποδιά αποτελείται από διαφορετικά στοιχεία με σχετική κίνηση.
6.2.6.   Τα οχήματα έλξης ημιρυμουλκουμένων με χαμηλό πλαίσιο, και συγκεκριμένα εκείνα τα οποία μπορεί να διαθέτουν ύψος συνδετικής επιφάνειας (σύμφωνα με τον ορισμό του σημείου 6.20 του προτύπου ISO 612 του 1978) ίσο ή μικρότερο από 1 100 mm, μπορούν να είναι σχεδιασμένα έτσι ώστε να εξαιρούνται από τις απαιτήσεις των σημείων 6.1.1.α), 6.1.3 και 6.2.4. Αναφορικά με τα ανωτέρω, τα φτερά και οι ποδιές μπορεί να μην καλύπτουν την περιοχή αμέσως επάνω από τα ελαστικά των οπίσθιων αξόνων, όταν τα εν λόγω οχήματα έλξης συνδέονται με το ημιρυμουλκούμενο, με σκοπό την αποφυγή της καταστροφής του συστήματος αποτροπής της εκτόξευσης νερού. Ωστόσο, τα φτερά και οι ποδιές των οχημάτων αυτών πρέπει να πληρούν τις απαιτήσεις των ανωτέρω σημείων στα τμήματα άνω των 60° από την κάθετη γραμμή που διέρχεται από το κέντρο του τροχού, εμπρός και πίσω από τα εν λόγω ελαστικά.
Συνεπώς, τα ανωτέρω οχήματα πρέπει να σχεδιάζονται έτσι ώστε να ανταποκρίνονται στις απαιτήσεις της πρώτης παραγράφου, όταν χρησιμοποιούνται χωρίς ημιρυμουλκούμενο.
Για να μπορούν να ανταποκριθούν στις απαιτήσεις αυτές, τα φτερά και οι ποδιές μπορούν, για παράδειγμα, να αποτελούν αφαιρούμενο εξάρτημα.
6.3.   Λασπωτήρες
6.3.1   Το πλάτος του λασπωτήρα πρέπει να ικανοποιεί την απαίτηση του σημείου 6.1.1.γ) για το πλάτος «q», εξαιρούμενης της περίπτωσης όπου ο λασπωτήρας βρίσκεται στο φτερό. Σ’ αυτές τις περιπτώσεις, αυτό το μέρος του λασπωτήρα πρέπει να έχει τουλάχιστον το ίδιο πλάτος με το πέλμα του ελαστικού.
Το πλάτος του τμήματος των λασπωτήρων που είναι τοποθετημένοι κάτω από το φτερό πρέπει να ικανοποιεί την προϋπόθεση που τίθεται στην παρούσα παράγραφο, με ανοχή ± 10 mm σε κάθε πλευρά.
6.3.2.   Ο λασπωτήρας πρέπει να τοποθετείται βασικά σε κατακόρυφο επίπεδο.
6.3.3.   Το ανώτατο ύψος του κάτω άκρου δεν πρέπει να υπερβαίνει τα 200 mm (σχήμα 3 του παραρτήματος VI).
Η απόσταση αυτή γίνεται 300 mm για τον τελευταίο πίσω άξονα, εφόσον η ακτινική απόσταση του κατώτατου ορίου της εξωτερικής Rv, δεν υπερβαίνει τις διαστάσεις της ακτίνας των ελαστικών των τροχών του άξονα αυτού.
Το ανώτατο ύψος του κάτω άκρου του λασπωτήρα σε σχέση με το έδαφος μπορεί να αυξηθεί στα 300 mm, αν ο κατασκευαστής το θεωρήσει τεχνικά κατάλληλο αναφορικά με τα χαρακτηριστικά της ανάρτησης.
6.3.4.   Οι λασπωτήρες δεν πρέπει να απέχουν περισσότερο από 300 mm από το απώτερο άκρο του ελαστικού, όταν η απόσταση αυτή μετρείται οριζόντια.
6.3.5.   Στην περίπτωση πολλαπλών αξόνων στους οποίους η απόσταση «d» μεταξύ των ελαστικών δύο παρακείμενων αξόνων είναι μικρότερη από 250 mm, οι λασπωτήρες πρέπει να τοποθετούνται μόνο στους οπίσθιους τροχούς. Αντίθετα, αν η απόσταση «d» μεταξύ των ελαστικών δύο παρακείμενων αξόνων είναι τουλάχιστον 250 mm, πρέπει να τοποθετείται λασπωτήρας πίσω από κάθε τροχό (σχήμα 4 του παραρτήματος VI).
6.3.6.   Οι λασπωτήρες δεν πρέπει να εκτρέπονται περισσότερο από 100 mm προς τα πίσω κατά την εφαρμογή δύναμης 3 Ν ανά 100 mm του πλάτους τους, σε απόσταση 50 mm πάνω από το χαμηλότερο άκρο τους.
6.3.7.   Όλη η εμπρόσθια επιφάνεια του λασπωτήρα που ανταποκρίνεται στις ελάχιστες απαιτούμενες διαστάσεις πρέπει να καλύπτεται με μια διάταξη αποτροπής της εκτόξευσης νερού που να πληροί τις προδιαγραφές του μέρους 2 του παραρτήματος III.
6.3.8.   Μεταξύ του πίσω κάτω μέρους του φτερού και του λασπωτήρα δεν πρέπει να υπάρχει κανένα κενό που να επιτρέπει την εκτόξευση νερού.
6.3.9.   Όταν η διάταξη αποτροπής της εκτόξευσης νερού πληροί τις προδιαγραφές σχετικά με τους λασπωτήρες (σημείο 6.3), δεν απαιτείται πρόσθετος λασπωτήρας.
7.   Απαιτήσεις σχετικά με τα συστήματα αποτροπής της εκτόξευσης νερού που είναι εφοδιασμένα με διατάξεις αποτροπής της εκτόξευσης νερού με απορρόφηση της ενέργειας για ορισμένους άξονες με μη διευθυντήριους ή αυτοδιευθυνόμενους τροχούς (βλέπε σημείο 5.2)
7.1.   Φτερά
7.1.1.   Τα φτερά πρέπει να καλύπτουν τη ζώνη αμέσως επάνω από το ελαστικό ή τα ελαστικά. Τα εμπρός και πίσω άκρα τους πρέπει να εκτείνονται τουλάχιστον μέχρι το οριζόντιο επίπεδο που εφάπτεται με το άνω σημείο του ελαστικού ή των ελαστικών (σχήμα 5 του παραρτήματος VI). Ωστόσο, το πίσω άκρο μπορεί να αντικατασταθεί από τον λασπωτήρα και στην περίπτωση αυτή ο λασπωτήρας πρέπει να φθάνει μέχρι το άνω μέρος του φτερού (ή του αντίστοιχου στοιχείου).
7.1.2.   Όλο το εσωτερικό πίσω τμήμα του φτερού πρέπει να είναι εφοδιασμένο με διάταξη αποτροπής της εκτόξευσης νερού που να πληροί τις απαιτήσεις του μέρους 2 του παραρτήματος III.
7.2.   Εξωτερικές ποδιές
7.2.1.   Στην περίπτωση απλών ή πολλαπλών αξόνων όπου η απόσταση των παρακείμενων ελαστικών είναι τουλάχιστον 250 mm, η εξωτερική ποδιά πρέπει να καλύπτει την επιφάνεια που εκτείνεται από το κάτω έως το άνω μέρος του φτερού και έως μία ευθεία γραμμή που ορίζεται από την εφαπτομένη του ανώτερου σημείου του ελαστικού ή των ελαστικών και βρίσκεται μεταξύ του κατακόρυφου επιπέδου που σχηματίζεται από την εφαπτομένη στο εμπρός μέρος του ελαστικού και του φτερού ή του λασπωτήρα που βρίσκεται πίσω από τον τροχό ή τους τροχούς (σχήμα 5β του παραρτήματος VI).
Στην περίπτωση πολλαπλών αξόνων, πρέπει να τοποθετηθεί μια εξωτερική ποδιά σε κάθε τροχό.
7.2.2.   Μεταξύ της εξωτερικής ποδιάς και του εσωτερικού μέρους του φτερού δεν πρέπει να υπάρχει κανένα άνοιγμα που να επιτρέπει την εκτόξευση νερού.
7.2.3.   Όταν δεν έχουν τοποθετηθεί λασπωτήρες πίσω από κάθε τροχό (βλέπε σημείο 6.3.5), η εξωτερική ποδιά πρέπει να είναι συνεχής από το εξωτερικό άκρο του λασπωτήρα έως το κατακόρυφο επίπεδο που εφάπτεται στο πλέον πρόσθιο σημείο του ελαστικού (σχήμα 5α του παραρτήματος VI) του πρώτου άξονα.
7.2.4.   Όλη η εσωτερική επιφάνεια της εξωτερικής ποδιάς, το ύψος της οποίας δεν πρέπει να είναι μικρότερο των 100 mm, πρέπει να είναι εφοδιασμένη με διάταξη αποτροπής της εκτόξευσης νερού με απορρόφηση της ενέργειας που να πληροί τις απαιτήσεις του μέρους 2 του παραρτήματος III.
7.3.   Οι λασπωτήρες πρέπει να εκτείνονται έως το χαμηλότερο σημείο του φτερού και να συμμορφώνονται με τα σημεία 6.3.1 έως 6.3.9.
8.   Απαιτήσεις σχετικά με τα συστήματα αποτροπής της εκτόξευσης νερού που είναι εφοδιασμένα με διατάξεις αποτροπής της εκτόξευσης νερού με διαχωριστή αέρα/νερού για άξονες με διευθυντήριους και μη διευθυντήριους τροχούς
8.1.   Φτερά
8.1.1.   Τα φτερά πρέπει να συμμορφώνονται με τις απαιτήσεις του σημείου 6.1.1.γ).
8.1.2.   Τα φτερά για απλούς ή πολλαπλούς άξονες στους οποίους η απόσταση μεταξύ των ελαστικών δύο παρακείμενων αξόνων είναι μεγαλύτερη από 300 mm πρέπει να συμμορφώνονται επίσης με το σημείο 6.1.1.α).
8.1.3.   Στην περίπτωση πολλαπλών αξόνων στους οποίους η απόσταση μεταξύ των ελαστικών δύο παρακείμενων αξόνων δεν υπερβαίνει τα 300 mm, τα φτερά πρέπει να συμμορφώνονται επίσης με το πρότυπο του σχήματος 7.
8.2.   Εξωτερικές ποδιές
8.2.1.   Τα κατώτερα άκρα των εξωτερικών ποδιών πρέπει να είναι εφοδιασμένα με διατάξεις αποτροπής της εκτόξευσης νερού με διαχωριστή αέρα/νερού που να πληρούν τις απαιτήσεις του μέρους 3 του παραρτήματος III.
8.2.2.   Στην περίπτωση απλών ή πολλαπλών αξόνων στους οποίους η απόσταση μεταξύ των ελαστικών δύο παρακείμενων αξόνων υπερβαίνει τα 300 mm, το κατώτατο άκρο της διάταξης αποτροπής της εκτόξευσης νερού που τοποθετείται στην εξωτερική ποδιά πρέπει να έχει τις ακόλουθες μέγιστες διαστάσεις και ακτίνες, μετρώντας από το κέντρο του τροχού (σχήματα 6 και 7 του παραρτήματος VI):
α)
άξονες που φέρουν διευθυντήριους ή αυτοδιευθυνόμενους τροχούς:
από το εμπρόσθιο άκρο (προς το εμπρόσθιο τμήμα του οχήματος) (σημείο C στις 30°)
έως το οπίσθιο άκρο (προς το οπίσθιο τμήμα του οχήματος) (σημείο Α στα 100 mm)
Rv ≤ 1,05 R
β)
Άξονες που φέρουν μη κατευθυντήριους τροχούς
από το εμπρόσθιο άκρο (σημείο C στις 20°)
έως το οπίσθιο άκρο (σημείο Α στα 100 mm)
Rv ≤ 1,00 R
όπου:
R= η ακτίνα του ελαστικού που φέρει το όχημα·
Rv= η ακτινική απόσταση από το κατώτερο άκρο της εξωτερικής ποδιάς έως το κέντρο του τροχού.
8.2.3.   Στην περίπτωση πολλαπλών αξόνων στους οποίους η απόσταση μεταξύ των ελαστικών δύο παρακείμενων αξόνων δεν υπερβαίνει τα 300 mm, οι εξωτερικές ποδιές που βρίσκονται στους χώρους μεταξύ των αξόνων πρέπει να είναι σύμφωνες με το σημείο 8.1.3 και να εκτείνονται προς τα κάτω με τέτοιον τρόπο ώστε να μην απέχουν περισσότερο από 100 mm πάνω από οριζόντια ευθεία που διέρχεται από τα κέντρα των τροχών (σχήμα 7 του παραρτήματος VI).
8.2.4.   Το ύψος της εξωτερικής ποδιάς δεν πρέπει να είναι μικρότερο από 45 mm σε όλα τα σημεία πίσω από μια κατακόρυφη γραμμή που διέρχεται από το κέντρο του τροχού. Το ύψος της ποδιάς μπορεί να μειώνεται προοδευτικά μπροστά από την ανωτέρω γραμμή.
8.2.5.   Στις εξωτερικές ποδιές ή μεταξύ της εξωτερικής ποδιάς των φτερών δεν πρέπει να υπάρχει κανένα κενό που να επιτρέπει την εκτόξευση νερού.
8.3.   Λασπωτήρες
8.3.1.   Οι λασπωτήρες πρέπει:
α)
να συμμορφώνονται με το σημείο 6.3 (σχήμα 3 του παραρτήματος VI)· ή
β)
να συμμορφώνονται με τα σημεία 6.3.1, 6.3.2, 6.3.5, 6.3.8 και 8.3.2 (σχήμα 6 του παραρτήματος VI).
8.3.2.   Ο εξοπλισμός αποτροπής της εκτόξευσης νερού που πληροί τις προδιαγραφές του παραρτήματος IV πρέπει να τοποθετείται στους λασπωτήρες που αναφέρονται στο σημείο 8.3.1 στοιχείο β), τουλάχιστον κατά μήκος ολόκληρης της πλευράς.
8.3.2.1.   Το κατώτατο άκρο της διάταξης αποτροπής της εκτόξευσης νερού δεν πρέπει να απέχει περισσότερο από 200 mm από το έδαφος.
Το ανώτατο ύψος του κάτω άκρου του λασπωτήρα σε σχέση με το έδαφος μπορεί να αυξηθεί στα 300 mm, αν ο κατασκευαστής το θεωρήσει τεχνικά κατάλληλο αναφορικά με τα χαρακτηριστικά της ανάρτησης.
8.3.2.2.   Η διάταξη αποτροπής της εκτόξευσης νερού πρέπει να έχει ύψος τουλάχιστον 100 mm.
8.3.2.3.   Ο λασπωτήρας που αναφέρεται στο σημείο 8.3.1 στοιχείο β), εξαιρουμένου του κάτω μέρους που περιλαμβάνει τη διάταξη αποτροπής της εκτόξευσης νερού, δεν πρέπει να κάμπτεται κατά περισσότερο από 100 mm προς τα πίσω όταν ασκείται δύναμη 3 Ν ανά 100 mm πλάτους του λασπωτήρα, η οποία μετράται στην τομή του λασπωτήρα με τη διάταξη αποτροπής της εκτόξευσης νερού στη θέση λειτουργίας της και εφαρμόζεται σε απόσταση 50 mm πάνω από το κάτω άκρο του λασπωτήρα.
8.3.3.   Ο λασπωτήρας δεν πρέπει να απέχει περισσότερο από 200 mm από το απώτερο άκρο του ελαστικού, όταν η απόσταση αυτή μετράται οριζόντια.
9.   Σε περίπτωση πολλαπλών αξόνων, το σύστημα αποτροπής της εκτόξευσης νερού του ενός άξονα, ο οποίος δεν είναι ο τελευταίος οπίσθιος, μπορεί να μην καλύπτει όλο το πλάτος του πέλματος του ελαστικού όταν υπάρχει τοπικά η πιθανότητα εμπλοκής μεταξύ του συστήματος αποτροπής της εκτόξευσης νερού και της δομής των αξόνων ή της ανάρτησης ή του κάτω μέρους του οχήματος.
(1)  ΕΕ L 168 της 26.6.1978, σ. 45.
ΠΑΡΑΡΤΗΜΑ V
Συμμόρφωση της παραγωγής — Παύση της παραγωγής
1.   Συμμόρφωση της παραγωγής
1.1.
Κάθε διάταξη αποτροπής της εκτόξευσης νερού που φέρει το σήμα έγκρισης ΕΚ τύπου πρέπει να συμφωνεί με τον εγκεκριμένο τύπο. Η αρχή που χορηγεί το σήμα έγκρισης ΕΚ τύπου κρατά δείγμα, το οποίο, μαζί με το πιστοποιητικό της έγκρισης ΕΚ τύπου, μπορεί να χρησιμοποιηθεί για να διαπιστωθεί αν οι διατάξεις που κυκλοφορούν στην αγορά και φέρουν το σήμα έγκρισης ΕΚ τύπου πληρούν τις συγκεκριμένες απαιτήσεις.
1.2.
Κάθε τύπος διάταξης ορίζεται από το υπόδειγμα και τα περιγραφικά έγγραφα που κατατίθενται όταν γίνεται η αίτηση για τη χορήγηση της έγκρισης ΕΚ τύπου. Διατάξεις των οποίων τα χαρακτηριστικά είναι όμοια με εκείνα της πρότυπης διάταξης και των οποίων τα λοιπά στοιχεία δεν διαφέρουν από εκείνα της πρότυπης διάταξης εκτός από παρεκκλίσεις που δεν επηρεάζουν τις ιδιότητες που αναφέρονται στο παρόν παράρτημα, μπορούν να θεωρούνται ότι ανήκουν στον ίδιο τύπο.
1.3.
Ο κατασκευαστής εκτελεί ελέγχους ρουτίνας για να διασφαλίζει την πιστότητα της παραγωγής του εγκεκριμένου τύπου.
Για τον σκοπό αυτό, ο κατασκευαστής πρέπει είτε να διαθέτει εργαστήριο επαρκώς εξοπλισμένο για τη διενέργεια των βασικών δοκιμών, είτε να αναθέτει τη διενέργεια των δοκιμών πιστότητας της παραγωγής σε εγκεκριμένο εργαστήριο.
Τα αποτελέσματα των ελέγχων για τη διαπίστωση της πιστότητας της παραγωγής θα πρέπει να είναι διαθέσιμα για επιθεώρηση από τις αρμόδιες αρχές για τουλάχιστον ένα έτος.
1.4.
Οι αρμόδιες αρχές μπορούν επίσης να προβούν σε δειγματοληπτικούς ελέγχους.
1.5.
Η πιστότητα της παραγωγής ως προς τον εγκεκριμένο τύπο της διάταξης πρέπει να ελέγχεται υπό τους όρους και σύμφωνα με τις μεθόδους που προβλέπονται στο παράρτημα III.
Οι κατασκευαστές οφείλουν, έπειτα από αίτηση των αρχών που χορήγησαν την έγκριση τύπου, να θέσουν στη διάθεσή τους διατάξεις του τύπου που είχε εγκριθεί, με σκοπό τη διενέργεια δοκιμών και ελέγχων πιστότητας.
1.6.
Θεωρείται ότι υπάρχει πιστότητα παραγωγής όταν επί 10 τυχαίων δειγμάτων τα 9 πληρούν τις απαιτήσεις του σημείου 4 του μέρους 2 και του σημείου 4 του μέρους 3 του παραρτήματος III.
1.7.
Αν δεν ικανοποιείται ο όρος του σημείου 1.6, εξετάζονται ακόμη 10 τυχαία δείγματα.
Ο μέσος όρος όλων των μετρήσεων του είδους αυτού πρέπει να πληροί τις προδιαγραφές του σημείου 4 του μέρους 2 και του σημείου 4 του μέρους 3 του παραρτήματος III, και καμία μεμονωμένη μέτρηση δεν πρέπει να είναι μικρότερη από το 95 % των τιμών που προβλέπονται στις εν λόγω προδιαγραφές.
2.   Παύση της παραγωγής
Αν ο κάτοχος μιας έγκρισης ΕΚ τύπου σταματήσει εν προκειμένω την παραγωγή, οφείλει να ενημερώσει αμέσως σχετικά τις αρμόδιες αρχές.
ΠΑΡΑΡΤΗΜΑ VI
ΣΧΗΜΑΤΑ
Σχήμα 1a
Πλάτος (q) φτερού (a) και θέση ποδιάς (j)
Σχήμα 1β
Παράδειγμα μέτρησης της εξωτερικής ποδιάς
Σχήμα 2
Διαστάσεις φτερού και εξωτερικής ποδιάς
Σχήμα 3
Θέση φτερού και λασπωτήρα
Σχήμα 4
Διάγραμμα απεικόνισης της συναρμολόγησης του συστήματος αποτροπής της εκτόξευσης νερού (φτερό, λασπωτήρας, εξωτερική ποδιά) με ενσωμάτωση των διατάξεων αποτροπής της εκτόξευσης νερού (απορροφητές ενέργειας) για πολλαπλούς άξονες
Σχήμα 5
Διάγραμμα απεικόνισης της συναρμολόγησης του συστήματος αποτροπής της εκτόξευσης νερού με ενσωμάτωση των διατάξεων αποτροπής της εκτόξευσης νερού (απορροφητές ενέργειας) για άξονες φέροντες μη κατευθυντήριους ή αυτοδιευθυνόμενους τροχούς
(Παράρτημα IV – σημεία 5.2 και 7)
Σχήμα 6
Διάγραμμα απεικόνισης της συναρμολόγησης του συστήματος αποτροπής της εκτόξευσης νερού με ενσωμάτωση των διατάξεων αποτροπής της εκτόξευσης νερού οι οποίες φέρουν διαχωριστές αέρα/νερού, για άξονες φέροντες κατευθυντήριους, αυτοδιευθυνόμενους ή μη κατευθυντήριους τροχούς
Σχήμα 7
Διάγραμμα απεικόνισης της συναρμολόγησης του συστήματος αποτροπής της εκτόξευσης νερού με ενσωμάτωση των διατάξεων αποτροπής της εκτόξευσης νερού (φτερό, λασπωτήρας, εξωτερική ποδιά) για πολλαπλούς άξονες όπου η απόσταση μεταξύ των ελαστικών δεν ξεπερνά τα 300 mm
Σχήμα 8
Εξοπλισμός δοκιμής για διατάξεις αποτροπής της εκτόξευσης νερού τύπου απορρόφησης ενέργειας
(Παράρτημα III, ΜΕΡΟΣ 2)
Σχήμα 9
Διάταξη δοκιμής για διατάξεις αποτροπής της εκτόξευσης νερού με διαχωριστή αέρα/νερού
(Παράρτημα III, ΜΕΡΟΣ 3)

Summary:
Συστήματα αποτροπής της εκτόξευσης νερού για μηχανοκίνητα οχήματα
Συστήματα αποτροπής της εκτόξευσης νερού για μηχανοκίνητα οχήματα
Κανονισμός (ΕΕ) αριθ. 109/2011 - συστήματα αποτροπής της εκτόξευσης νερού
ΠΡΆΞΗ
Κανονισμός (ΕΕ) αριθ. 109/2011 της Επιτροπής, της 27ης Ιανουαρίου 2011, για την εφαρμογή του κανονισμού (ΕΚ) αριθ. 661/2009 του Ευρωπαϊκού Κοινοβουλίου και του Συμβουλίου όσον αφορά τις απαιτήσεις για την έγκριση τύπου σχετικά με τα συστήματα αποτροπής της εκτόξευσης νερού για ορισμένες κατηγορίες μηχανοκίνητων οχημάτων και των ρυμουλκουμένων τους
ΣΎΝΟΨΗ
ΤΙ ΠΡΟΒΛΈΠΕΙ Ο ΚΑΝΟΝΙΣΜΌΣ;
Ο κανονισμός καθορίζει τις απαιτήσεις για την έγκριση τύπου σχετικά με τα συστήματα αποτροπής της εκτόξευσης νερού* για ορισμένες κατηγορίες μηχανοκίνητων οχημάτων. Εφαρμόζει τον κανονισμό (ΕΚ) αριθ. 661/2009 σχετικά με τη γενική ασφάλεια των μηχανοκίνητων οχημάτων.
ΒΑΣΙΚΆ ΣΗΜΕΊΑ
Κατηγορίες μηχανοκίνητων οχημάτων
Ο κανονισμός ισχύει για τις κατηγορίες Ν και Ο, στις οποίες κατατάσσονται τα μηχανοκίνητα οχήματα που έχουν σχεδιαστεί και κατασκευαστεί για τη μεταφορά εμπορευμάτων και έχουν τουλάχιστον τέσσερις τροχούς, καθώς και για τα ρυμουλκούμενά τους.
Απαιτήσεις συστημάτων αποτροπής της εκτόξευσης νερού
Οι διατάξεις αποτροπής της εκτόξευσης νερού βρίσκονται συνήθως πάνω από τους τροχούς του οχήματος και μπορούν να αποτελούνται από φτερό*, εξωτερικές ποδιές* και λασπωτήρες*.
Η διάταξη πρέπει να μπορεί να λειτουργεί καλά σε περίπτωση κανονικής χρήσης σε βρεγμένους δρόμους. Αναγνωρίζονται οι ακόλουθοι τύποι διατάξεων:
—
διατάξεις τύπου απορρόφησης ενέργειας·
—
διατάξεις τύπου διαχωριστή αέρα/νερού.
Έγκριση τύπου
Τόσο ο κατασκευαστής της διάταξης όσο και ο κατασκευαστής του οχήματος υποχρεούνται να υποβάλουν αιτήσεις για έγκριση ΕΚ τύπου στην αρμόδια εθνική αρχή. Η αίτηση αυτή πρέπει να περιλαμβάνει ορισμένες πληροφορίες και ειδικότερα:
—
τη μάρκα και τον τύπο της διάταξης ή του οχήματος·
—
τον αριθμό των αξόνων και τροχών του οχήματος·
—
την περιγραφή του συστήματος αποτροπής της εκτόξευσης νερού και τα συστατικά του στοιχεία.
Ο κατασκευαστής της διάταξης αποτροπής της εκτόξευσης νερού οφείλει να προσκομίσει διοικητικά έγγραφα για την έγκριση ΕΚ τύπου των συστημάτων αποτροπής της εκτόξευσης νερού ως χωριστών τεχνικών μονάδων.
Ο κατασκευαστής του οχήματος οφείλει να προσκομίσει διοικητικά έγγραφα σχετικά με:
—
την έγκριση ΕΚ τύπου του οχήματος σε ό,τι αφορά την εγκατάσταση διατάξεων αποτροπής της εκτόξευσης νερού·
—
το πιστοποιητικό έγκρισης τύπου της τοποθετημένης διάταξης.
Εάν η αρμόδια αρχή θεωρεί ότι η διάταξη ή το όχημα πληροί όλες τις απαιτήσεις για τα συστήματα αποτροπής της εκτόξευσης νερού, χορηγεί έγκριση ΕΚ τύπου και εκδίδει αριθμό έγκρισης τύπου σύμφωνα με την οδηγία 2007/46/ΕΚ.
ΒΑΣΙΚΟΊ ΌΡΟΙ
* Σύστημα αποτροπής της εκτόξευσης νερού: σύστημα που μειώνει την εκτόξευση νερού στον δρόμο χάρη σε φτερά, ποδιές και λασπωτήρες (βλ. παρακάτω).
* Έγκριση τύπου: υποδεικνύει ότι έχουν πραγματοποιηθεί δοκιμές για να διασφαλιστεί ότι πληρούνται οι σχετικές ρυθμιστικές και τεχνικές απαιτήσεις, καθώς και οι απαιτήσεις ασφαλείας.
* Φτερό: άκαμπτο στοιχείο του οχήματος που αποτρέπει την εκτόξευση του νερού από τα ελαστικά στον αέρα.
* Ποδιά: συνήθως προσαρτάται στον οπίσθιο προφυλακτήρα και αποτρέπει την εκτόξευση βροχής και λάσπης σε άλλα οχήματα και περαστικούς.
* Λασπωτήρας: εύκαμπτο στοιχείο που τοποθετείται κατακόρυφα πίσω από τον τροχό και μειώνει την εκτόξευση νερού από βρεγμένο δρόμο.
ΠΑΡΑΠΟΜΠΈΣ
Πράξη
Έναρξη ισχύος
Προθεσμία για μεταφορά στο εθνικό δίκαιο των κρατών μελών
Επίσημη Εφημερίδα της Ευρωπαϊκής Ένωσης
Κανονισμός (ΕΕ) αριθ. 109/2011
1.3.2011
-
ΕΕ L 34 της 9.2.2011, σ. 2-28
Πράξη(-εις) τροποποίησης
Έναρξη ισχύος
Προθεσμία για μεταφορά στο εθνικό δίκαιο των κρατών μελών
Επίσημη Εφημερίδα της Ευρωπαϊκής Ένωσης
Κανονισμός (ΕΕ) 2015/166
24.2.2015
-
ΕΕ L 28 της 4.2.2015, σ. 3-39
ΣΥΝΑΦΕΊΣ ΠΡΆΞΕΙΣ
Κανονισμός (ΕΚ) αριθ. 661/2009 του Ευρωπαϊκού Κοινοβουλίου και του Συμβουλίου, της 13ης Ιουλίου 2009, για τις απαιτήσεις έγκρισης τύπου και γενικής ασφαλείας των μηχανοκίνητων οχημάτων και των ρυμουλκουμένων τους, και των συστημάτων, κατασκευαστικών στοιχείων και χωριστών τεχνικών μονάδων που προορίζονται για τα οχήματα αυτά (ΕΕ L 200 της 31.7.2009, σ. 1-24)
τελευταία ενημέρωση 24.09.2015